b'\n_START_ARTICLE_\nUK Snooker Championship 1977\n_START_SECTION_\nNastanek turnirja\n_START_PARAGRAPH_\nPo uspe\xc5\xa1ni organizaciji Svetovnega prvenstva v dvorani Crucible Theatre 7 mesecev prej se je Mike Watterson odlo\xc4\x8dil prirediti novo prvenstvo pod sponzorstvom podjetja Super Crystalate, ki je izdelovalo snooker krogle. Za prizori\xc5\xa1\xc4\x8de turnirja je izbral Blackpool Tower Circus, ki je imel dolgo snooker tradicijo, ki je segala \xc5\xa1e v 50. leta, ko so tam prirejali Svetovno prvenstvo. Tradiciji navkljub pa je bil obisk tega novega turnirja zelo skromen. To gre pripisati kratkim dvobojem in hitrim izpadom favoritom, saj je Ray Reardon izpadel \xc5\xbee v prvem krogu, z rezultatom 5-4 je bil od njega bolj\xc5\xa1i Jim Meadowcroft. V polfinale turnirja se je prebil le en uveljavljen igralec - Alex Higgins, ki pa je moral v polfinalu priznati premo\xc4\x8d Dougu Mountjoyu. Zmagovalec turnirja je postal Patsy Fagan, v Londonu \xc5\xbeive\xc4\x8di Dublin\xc4\x8dan, ki je poklicno igral snooker \xc5\xa1ele manj kot eno leto. Finale turnirja so prena\xc5\xa1ali po televiziji BBC1, v oddaji Grandstand. Zmagovalcu, Faganu, je pokal podelil Joe Davis, edini zvezdnik snookerja v 20. in 30. letih 20. stoletja._NEWLINE_Zaradi skromnega obiska so turnir naslednje leto priredili v gledali\xc5\xa1\xc4\x8du Guildhall v Prestonu.\n_START_SECTION_\nNagradni sklad\n_START_PARAGRAPH_\nZmagovalec: 2.000 \xc2\xa3_NEWLINE__NEWLINE_Skupaj: 7.000 \xc2\xa3\n_START_SECTION_\nKvalifikacije\n_START_PARAGRAPH_\nChris Ross 5-4 Jack Karnehm _NEWLINE_ Patsy Fagan 5-1 Jackie Rea _NEWLINE_ Jim Meadowcroft 5-4 Pat Houlihan _NEWLINE_ Doug Mountjoy 5-2 Roy Andrewartha _NEWLINE_ Willie Thorne 5-4 Bernard Bennett _NEWLINE_ David Taylor 5-4 David Greaves _NEWLINE_ John Dunning 5-4 Maurice Parkin'